ANTICHE POESIE LIGURI IN DIALETTO GENOVESE
Segretto pe andà comodi in carossa
Segreto per andare comodi in carrozza
Da Turin un Offiziale,
gran burlon de naturale,
o piggiò posto in vettua
pe andà a Zena de premua;
ma o restò mortificou
de trovase accompagnou
c'un Lombardo tanto grasso
ch'o tappava o posto e o passo,
o l'ansciava comme un can
con due pippe lunghe in man,
o giasciava piaxentin,
e o beveiva ogni pittin.
L'Offiziale, chi no poeiva
stà asettou ben com'o voeiva,
e che o ghe fava ghignon,
o trovò moddo e manea
de desfase do trippon:
o se mette a daghe in cea
e in ta pansa di pattoin,
o se storce, o se remescia
comme un chi agge e convulscioin...
Cose scià gh'à?....(ghe dixe in sprescia
o panson tiando zù e gronde...)
Ninte, grazie.... o ghe risponde.
Da lì a un po' se mette a tià
casci e pugni da stroppià...
E comm'aelo quest'affare?....
(Torna o dixe a-o Militare:)
Scià me veu forse ammassà?....
Ninte... grazie... no temei,
chè non ho ancon tutto o mà
che fra poco me veddieì....
Bagatella! Staggo fresco
Aoa chi con 'sto magnesco!....
(Fra lè o disse...) Ma.... de grazia,
cose o l'è o mà che scià l'ha addosso?...
Ma cattivo.... o portiò a-o fosso....
L'atro giorno ho avuo a disgrazia,
(Tremmo ancon) d'ese addentou
da un can pomele arraggiou!....
Vaddo a Zena pe piggià
di gren bagni d'aegua sà,
che m'è staeto conseggiou....
Meschin mì... (disse affannou
quello, alloa:) Scià me perdonn-e,
ho bezeugno de chinà
pe parlà con de personn-e....
A carossa o fè fermà,
o chinò zù de sprescion....
E o scappò ch'o scappa ancon!
- PROVERBI LIGURI IN DIALETTO GENOVESE "A TRAMONTANN-A A NO S'ADESCIA SE O MARIN O NO A REMESCIA"
- PROVERBI LIGURI IN DIALETTO GENOVESE "O PAN FIN CH'O DUA MA O VIN A MEZUA"
- PROVERBI LIGURI IN DIALETTO GENOVESE "CON L'AGGIUTTO DI VEXIN A GATTINN-A A FA I GATTIN"
- POESIE IN DIALETTO GENOVESE : INCONVENIENTE PE-A SOMEGGIANSA
- PROVERBI LIGURI IN DIALETTO GENOVESE "PRIMMA DA GUAERA TUTTI LIOIN, SCIORTE A BANDEA TUTTI MINCIOIN"
- POESIE IN DIALETTO GENOVESE : A-E CAMPANN-E
lij_Latn lij_Latn ita_Latn lmo_Latn lij_Latn lij_Latn lij_Latn lij_Latn lmo_Latn vec_Latn lij_Latn lij_Latn ita_Latn lij_Latn lij_Latn lij_Latn lij_Latn lij_Latn lij_Latn glg_Latn lij_Latn fur_Latn lij_Latn lij_Latn lij_Latn lij_Latn lij_Latn lij_Latn lmo_Latn lij_Latn lij_Latn lij_Latn lij_Latn lij_Latn lij_Latn vec_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lmo_Latn lij_Latn lij_Latn lij_Latn lmo_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn